  Анжелика Тихонова корреспондент 18-тӥ куарусёнэ Удмуртиын Кун Думаысь тямысэтӥ ӧтчаме депутатъёсты быръёнъёслэн кыкетӥ нуналзы кутскиз. Шаерысь 25 ёросъёсын улӥсьёс муниципал округъёсысь депутат кенешъёсы депутатъёсты но быръё. Со сярысь элькун тӧролэн но кивалтэтлэн пресс-службазы ивортӥз. 8 часын ӵукна ӧсъёссэс ваньмыз 1 сюрс 172 быръён участокъёс усьтӥськизы. Быръёнъёслэн нырысетӥ нуналзылы йылпумъянъёсъя, куаразэс сётыны Удмуртиысь 15,48 процентэз бырйыны быгатӥсь адямиос ветлӥзы. Одӥг мандатъем 33 номеро удмурт быръён округъя 88 сюрс 664 адями куаразэ сётӥз (15,99 процентэз), одӥг мандатъем 34 номеро Ижкар быръён округъя - 91 сюрс 436 адями (15,01 процентэз). Тодэ вайытом, быръёнъёслэн нырысетӥ нуналазы куаразэ сётыны Александр Бречалов кузпалэныз ветлӥзы. Тегъёс: Политика Ижкар быръёнъёс Удмуртия  